

**REPUBLIKA HRVATSKA**

**SPLITSKO DALMATINSKA ŽUPANIJA**

**GRAD TRILJ**

**GRADSKO VIJEĆE**

**vIJEĆNik : mILJENKO mARIĆ**

**Trilj, 23.04.2024.g.**

Upravni odjel općih poslova,

lokalne samouprave i društvenih djelatnosti

E-mail: [grad@trilj.hr](mailto:grad@trilj.hr)

n/p Dino Hrustić , dipl.iur

[dino.hrustic@trilj.hr](mailto:dino.hrustic@trilj.hr)

Marko Varvodić, dipl.iur

[marko.varvodic@trilj.hr](mailto:marko.varvodic@trilj.hr)

n/p gradonačelnika g. Ivan Bugarin

[gradonacelnik@trilj.hr](mailto:gradonacelnik@trilj.hr)

Predsjednik Gradskog vijeća

Poljičke republike 15

21 240 Trilj

(proslijediti po potrebi drugim nadležnim odjelima)

**Predmet: Nacrt prijedloga Odluke o visini poreznih stopa na dohodak Grada Trilja - Procedura javnog savjetovanje od 30 dana sukladno zakonu o pravu na pristup informacijama -traži se**

Vijećnik Mosta u GV grada Trilja

Miljenko Marić**,** prof. v.r.

***Obrazloženje:***

Kao ovlašteni predlagatelj (pravni temelj: članak 6.a Poslovnika GV Grada Trilja, članak 40. Statuta Grada Trilja, članak 4. Pravilnika izrade i dostave akata koje donose Gradonačelnik i Gradsko vijeće grada Trilja, a u skladu sa člancima 31., 35. i 73. Zakona o lokalnoj i područnoj (regionalnoj) samoupravi – na snazi od 24.12.2020. (NN [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)) upućujem u proceduru donošenja ovaj prijedlog akta.



**REPUBLIKA HRVATSKA**

**SPLITSKO DALMATINSKA ŽUPANIJA**

**GRAD TRILJ**

**GRADSKO VIJEĆE**

**KLASA:**

**URBROJ:**

**Trilj, 23.04.2024.**

Gradsko vijeće Grada Trilja

n/r predsjednika Ivana Šipića

e-mail: sipic.trilj@gmail.com

n/p gradonačelnika g. Ivana Bugarina

e-mail: [gradonacelnik@trilj.hr](mailto:gradonacelnik@trilj.hr)

Upravni odjel općih poslova,

lokalne samouprave i društvenih djelatnosti

n/p Dino Hrustić , dipl. iur

e-mail: [dino.hrustic@trilj.hr](mailto:dino.hrustic@trilj.hr)

e-mail: [grad@trilj.hr](mailto:grad@trilj.hr)

Upravi odjel za financije, gospodarstvo

i EU fondove

n/p Blaženka Dukić, dipl. ekon

e-mail: [blazenka.dukic@trilj.hr](mailto:dino.hrustic@trilj.hr)

Grad Trilj

Poljičke republike 15, 21 240 Trilj

Gradskom vijeću grada Trilja (ili drugom nadležnom tijelu)

**Predmet : Nacrt prijedloga Odluke o VISINI POREZNIH STOPA MA DOHODAK Grada Trilja- uvrštavanje u dnevni red sjednice i donošenje- traži se**

**Nadležnost za donošenje : GRADSKO VIJEĆE GRADA TRILJA**

**Pravni temelj:** Na temelju članka 35**. Zakon o lokalnoj i područnoj (regionalnoj) samouprav**i (NN [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)) i članka 32. Statuta Grada Trilja ( „Službeni glasnik Grada Trilja“ br. 03/09, 01/13, 02/18, 01/21, 05/23 i 09/23) i članka 11. Zakona o pravu na pristup informacijama (NN [25/13](http://www.zakon.hr/cms.htm?id=12099), [85/15](http://www.zakon.hr/cms.htm?id=12101), [69/22](https://www.zakon.hr/cms.htm?id=52735) - na snazi od 25.06.2022.)

**Predlagatelj: Ante Kozina i Miljenko Marić - MOST Trilj**

**Izvjestitelj: Ante Kozina i Miljenko Marić**

**Materijal izradio: Miljenko Marić**

**Po potrebi i procjenu potrebnih sredstava za provođenje akta (upravnog tijela za financije i proračun) :** Nisu potrebna dodatna sredstva za provođenje ovog akta- procjena predlagatelja

Obrazloženje postupka:

U okviru porezne reforme koja je predstavljena na sjednici Vlade RH, mijenjaju se odredbe Zakona o lokalnim porezima i Zakona o porezu na dohodak.

Izmjene ovih zakona donesene su na sjednici Sabora i objavljene u Narodnim novinama br. 114/23.i stupaju na snagu 05. listopada 2023. Ove odluke smo dužni donijeti do kraja ove godine, a ako to ne učinimo našim sumještanima bi bile određene stope od 20 % za nižu poreznu stopu ( što čini veliku većinu naših sugrađana) i 30% za višu stopu ( što čini manjinu naših sugrađana). Na ovaj način smo omogućili veće plaće velikoj većini naših sugrađana u narednoj godini.

Izmjenama i dopunama Zakona o lokalnim porezima ukinut je u potpunosti prirez porezu na dohodak kao oblik oporezivanja dohotka zaposlenima.

Dosadašnjim odredbama Zakona o porezu na dohodak, stope poreza na dohodak bile su zakonski definirane i mogle su se mijenjati samo u saborskoj proceduri izmjena i dopuna Zakona.

Najnovije Izmjene i dopune Zakona o porezu na dohodak omogućavaju jedinicama lokalne samouprave umjesto prireza utvrđivanje poreznih stopa poreza na dohodak u određenom rasponu čime se može nadomjestiti izostanak prihoda od prireza.

**Grad s manje od 30.000 stanovnika može utvrditi nižu poreznu stopu za oporezivanje dohotka u visini od 15-22,4%, te višu stopu poreza na dohodak u visini od 25-33,60%.**

Odlukom o visini poreznih stopa predlaže se utvrđivanje niže porezne stope u visini od **15%** dakle bez povećanja za veliku većinu građana, a to će smanjiti porezne opterećenje većini građana koji plaćaju porez te bi im tako rasle plaće, odnosno neto dohodak te bi na taj način uprihodili za svoju obitelj i sebe veće financijske iznose iu trenutcima inflacije i većih izdataka koji ih opterećuju , komunalije, voda struja , telefon, prehrana, školovanje djece i slično.

Predlaže se viša porezne stopa poreza na dohodak ostane na 30% što bi značilo isto kao i ove godine porezno opterećenje plaća iznad 4.200 eura, odnosno onih koji ostvaruju visoke osobne dohotke.

Zakonom o porezu na dohodak predviđeno je i povećanje osobnog odbitka i poreznih olakšica za sve zaposlene, pa će i po toj osnovi doći do smanjenja poreznog opterećenja zaposlenih građana od 5-20 eura mjesečno odnosno 60-240 eura godišnje, a moguće i više ukoliko zaposlenik ima 4 i više uzdržavanih članova obitelji.

Iako Grad Trilj u značajnoj mjeri nije osjetio ukidanje prireza jer ga nije ni imao, odlučeno je da će se ovim odlukama podržati porezna reforma i tako omogućiti građanima nešto veće plaće i bolji životni standard u vremenima opterećenima krizama i inflacijom. Pokušali smo ovu odluku primijeniti već od lani ali nam je zbog kratkoće vremena od njenog donošenja na Saboru do predlaganja na GV bilo onemogućeno stavljanje u javno savjetovanje i donošenje i primjena već u ovoj 2024.g.

Ova odluka daje se na javnu raspravu u trajanju od 30 dana nakon čega će se razmotriti sve pristigle primjedbe i prijedlozi, te će se sačiniti konačan prijedlog Odluke za odlučivanje na gradskom vijeću.

Na temelju čl. 19.a, a u svezi s čl. 19.Zakona o porezu na dohodak („Narodne novine“ br. 115/16 , 106/18; 121/19; 32/20; 138/20; 151/22 i i 114//23. - u daljnjem tekstu: Zakon), i članaka 32. Statuta Grada Trilja („Službeni glasnik Grada Trilja“ br. 03/09, 01/13, 02/18, 01/21, 05/23 i 09/23) Gradsko vijeće Grada Trilja na sjednici održanoj \_\_\_\_\_\_\_\_\_\_\_\_\_\_\_\_ 2024.godine donijelo je

**O D L U K U**

**O VISINI POREZNIH STOPA POREZA NA DOHODAK GRADA TRILJA**

1. **OPĆE ODREDBE**

Članak 1.

Ovom Odlukom se propisuju, sukladno Zakonu o porezu na dohodak, visine poreznih stopa godišnjeg poreza na dohodak Grada Trilja.

Članak 2.

Pojedini pojmovi u smislu ove Odluke imaju značenja koja su definirana Zakonom.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski spol.

1. **POREZNE STOPE**

Članak 3.

Niža porezna stopa za obračun godišnjeg poreza na dohodak iznosi 15%.

Viša porezna stopa za obračun godišnjeg poreza na dohodak iznosi 30%.

Prag za primjenu navedenih poreznih stopa propisan je Zakonom.

**III. PRIJELAZNE I ZAVRŠNE ODREDBE**

Članak 4.

Ova Odluka objavit će se u „ Službenom glasniku Grada Trilja“ i u „Narodnim novinama“, a stupa na snagu 1. siječnja 2025. godine.

PREDSJEDNIK GRADSKOG VIJEĆA

GRADA TRILJA